รายได้หุ้นกลุ่ม Growth ทั่วโลก ในปี 2566 มีแนวโน้มเติบโตชนะตลาด เพราะเหตุใด
รายได้หุ้นกลุ่ม Growth ทั่วโลก ในปี 2566 มีแนวโน้มเติบโตชนะตลาด เพราะรายได้ของหุ้นกลุ่มเติบโตทั่วโลก (MSCI ACWI Growth Index) มีแนวโน้มจะขยายตัวในปี 2566 ที่ 8.64% และในปี 2567 ที่ราว 16.36% ซึ่งสูงกว่าเมื่อเทียบกับอัตราการเติบโตของดัชนี S&P500 ที่น่าจะออกมาเป็นลบ -1.71% ในปี 2566 และแม้ในปี 2567 ดัชนี S&P 500 จะมีแนวโน้มปรับตัวขึ้นได้ถึง 10.12% แต่ก็ยังคงเป็นอัตราการเติบโตที่ต่ำกว่าเมื่อเทียบกับหุ้นกลุ่มเติบโต

ไม่เพียงเท่านี้หุ้นกลุ่มเติบโตยังมีความน่าสนใจในเรื่องของราคาอีกด้วย โดยจะเห็นได้จาก MSCI ACWI Growth Index ที่มี Forward P/E ที่ประมาณ 24 เท่า ซึ่งต่ำกว่าค่าเฉลี่ยย้อนหลัง 3 ปี ที่ประมาณ 29 เท่า ถึง 20%

และที่สำคัญคือหุ้นกลุ่มนี้ ซึ่งเคยได้รับแรงกดดันจากดอกเบี้ย จนทำให้ราคาปรับตัวลง จะเริ่มมีแนวโน้มที่ดีขึ้นจากการที่ดอกเบี้ยเริ่มเข้าสู่วัฏจักร (Cycle) สูงสุด และมีแนวโน้มปรับลดลงในระยะข้างหน้า …ดังนี้ นี่จึงทำให้หุ้น Growth มีโอกาสกลับมา Outperform ได้เร็วกว่าเดิม

ทั้งหมดนี้เอง จึงทำให้ธนาคารทิสโก้ แนะนำให้ใช้ช่วงเวลานี้เป็นโอกาสในการทยอยสะสมหุ้นกลุ่ม Quality Growth กลุ่มหุ้นที่มีอัตราการเติบโตโดดเด่น และมีผลการดำเนินงานเติบโตอย่างต่อเนื่องซึ่งหุ้นเหล่านี้อยู่ในหลากหลายอุตสาหกรรม มีกระแสเงินสดสูง เช่น กลุ่มเทคโนโลยี กลุ่มเฮลท์แคร์ และกลุ่มสินค้าฟุ่มเฟือย หรืออาจเลือกลงทุนในกองทุนรวมที่มีนโยบายลงทุนในกลุ่มหุ้น Quality Growth ทั่วโลก
ข่าวเศรษฐกิจและการเงิน,การวิเคราะห์ทางการเงิน & เศรษฐศาสตร์การเงิน